Animal Liberation Front

Animal Liberation Front (ALF) je skupina radikálnych ochrancov práv zvierat, ktorí uskutočňujú priame akcie na ich oslobodenie a ochranu. Ich konania sú často v rozpore so zákonom ako napríklad oslobodzovanie zvierat z laboratórií a kožušinových fariem, sabotáže testovacích a výskumných zariadení a ďalšie. Tieto akcie bývajú označované ako ekoterorizmus.

Za zakladateľa organizácie je považovaný britský aktivista za práva zvierat Ronnie Lee, ktorý ju v roku 1976 pomenoval. Podľa ALF filozofie môže byť akýkoľvek čin, ktorý podporí oslobodenie zvierat bez ublíženia ľudí a zvierat, považovaný za ALF akciu.Best, Steven & Nocella, Anthony J. (eds), Terrorists or Freedom Fighters?, Lantern Books, 2004, s. 8.

ALF nie je členská organizácia ale skupina odporu bez vodcu. Pôsobí ako zastrešenie pre činy aktivistov. Bunky ALF sú aktívne v 42 krajinách, vrátane Slovenska.www.directaction.info denník akcií (9. 3. 2008) Podľa dokumentu Behind the Mask z roku 2006 je celé hnutie decentralizované a bez vodcu. Bunky operujú samostatne a môžu sa skladať iba z jedného člena.

V januári 2005 označilo Americké ministerstvo pre vnútornú bezpečnosť ALF ako teroristickú hrozbu.

 Referencie 

 Pozri aj 
Práva zvierat
Ekoterorizmus

 Iné projekty 


 Ďalšia literatúra a zdroje 

Knihy
 Keith Mann (2007): From Dusk 'til Dawn
 Ingrid Newkirk (2000): Free the Animals: The Story of the Animal Liberation Front
 Peter Singer (1975): Animal Liberation. České vydanie: Osvobození zvířat
 Steven Best (2004): Terrorists or Freedom Fighters?

Filmy (hrané)
 Jérôme Lescure (2012): A.L.F. (Animal Liberation Front)
 Piercarlo Paderno (2011): Aurora: Il sogno della liberazione
 Denis Hennelly (2010): Bold Native
 Scott Cardinal (2008): Saints & Angels

 Externé odkazy 
 Animal Liberation Frontline 
 North American Animal Liberation Press Office 
 Talon Conspiracy  
 dokumentárne filmy na Internet Movie Database 

Kategória:Práva zvierat